อนุบาลยะลาโดนขู่บึ้มด้วยนายสัญญา สุวรรณโพธิ์ ผู้อำนวยการโรงเรียนอนุบาลยะลา ในฐานะประธานสมาพันธ์ครูจังหวัดยะลา กล่าวว่า มีผู้ปกครองนักเรียนโทรศัพท์เข้ามาแจ้งเตือนครูในโรงเรียนว่าให้ระมัดระวังตัวให้ดี เนื่องจากได้รับแจ้งเบาะแสจากกลุ่มขบวนการก่อเหตุความไม่สงบในพื้นที่ว่า กำลังเตรียมจับครูเป็นตัวประกันและระเบิดโรงเรียนเพื่อตอบโต้เจ้าหน้าที่รัฐทันที หากมีการเข้ามาตรวจค้นในหมู่บ้าน หรือจับกุมผู้ต้องสงสัย โดยผู้ปกครองที่โทรศัพท์เข้ามาไม่ได้ระบุชื่อว่าเป็นใคร แค่ระบุว่าเป็นผู้หวังดี ไม่อยากให้เกิดเหตุการณ์รุนแรงขึ้นผู้อำนวยการโรงเรียนอนุบาลยะลา กล่าวว่า ทันทีที่ได้รับแจ้งเตือน จึงแจ้งให้ครูในโรงเรียนและเจ้าหน้าที่รักษาความปลอดภัย เพิ่มความระมัดระวังตัวมากยิ่งขึ้น พร้อมกับได้ประสานขอความร่วมมือจากฝ่ายปกครองและเจ้าหน้าที่ตำรวจ ทหารในพื้นที่ ให้เข้ามาร่วมตรวจสอบความปลอดภัยทั้งภายนอกและภายในโรงเรียนด้วย เนื่องจากมีการแจ้งเตือนขยายวงกว้างออกไปยังพื้นที่รอบนอกอย่างต่อเนื่อง ทั้งด้วยวิธีให้บุคคลลึกลับโทรศัพท์เข้าไปข่มขู่ หรือผู้ปกครองที่ทราบเบาะแสโทรเข้ามาแจ้ง ซึ่งสร้างความตื่นกลัวให้กับครูอย่างมาก
อนุบาลยะลาโดนขู่บึ้มด้วยบุคคลใด 
นายสัญญา สุวรรณโพธิ์